SKAAK | HOëRSKOOL SWELLENDAM SWELLENDAM HIGH SCHOOL
Jeffline Dagala, Amy Pekeur en Franco Philander word opgeneem in die Overberg skaakspan wat aan die Wes-Kaap proewe in Kuilsrivier gaan deelneem het. Nie een word verder gekies vir die provinsiale span nie, maar hul doen goeie ondervinding op, teen sterk spelers uit alle streke van die Wes-Kaap.
Die skoolspan, onder leiding van Gabriël Francke as kaptein, speel vriendskaplike wedstryde teen Bonnievale en Montagu en klop beide van hierdie buurskole oortuigend. Baie geluk julle! Die span is hard besig om te oefen en posisies uit te sorteer vir vanjaar se Interskole-span.
Swellies begin dag een van die Overberg-proewe te Caledon
Ses Swellies, Marquin George, Shane Arends, Gabriel Francke, Ayabonga Daki, Austin Claassens en Franco Philander het deurgedring tot die finale rondte Overberg Skaakproewe te Caledon op 23/24 Maart 2019. Hul speel 6 wedstryde van 2 uur elk. Uitslae behoort volgende kwartaal bekend gemaak te word.
Agt van ons leerders het deurgedring tot die finale rondte proewe wat op 8-9 Maart 2019 te Caledon plaasgevind het. Gabriël Francke (kaptein), Simphiwe Johnson, Lee Carlos Jacobs en Pieter Marais moes 0/18 meeding terwyl, Franco Philander en Ayabonga Daki asook Amy Pekeur en Jeffline Dagala 0/15 gespeel het. Ons is trots om te sê dat Franco, Amy en Jaffline uiteindelik opgeneem is in die Overberg-span wat in Meimaand aan die Wes-Kaap proewe in Mosselbaai gaan deelneem. Opregte dank aan mnr Aldo Pekeur wat vanjaar die groep help afrig en met entoesiasme meedoen.